Stik blong COVID i ko hed -Convention senta
Vaccination long Convention Senta hemi stil on mbe wetem limit staff.
Shefa Public Health Manager, Obed Manwo, i konfemem wetem VBTC Nius.
Mr Manwo i talem se Pango mo Imere health senta i stap on hold from sam health wokman i kasem COVID.
“Mifala i stap redi nao blong fokas long Epi mo Sherpherds mbe mifala i nid blong testem ol staff blong mifala blong oli ko long self isolation mo stap redi mbe sam hao mifala i faenem aot se sam voluntia mo ol nurse blong yumi i test positive,” Mr Manwo i talem.
“Ova long 10 staff blong yumi oli positive. I mekem se mifala i mas muvum aot olgeta i ko stap aot blong oli save oraet blong yumi sendem olgeta i ko long Epi mo Sherpherds once yumi kliarem aot olgeta. Mbe i kat tu mobile tim we i stap ko raon long ol komuniti blong yumi long Saot Efate blong mekem test. I kat ova 12 voluntia oli help long Convention senta wetem pat long ol mobile tim long Port Vila.
“Yumi nao i stap provaedem ol voluntia i ko help long Pango mo Imere health senta long Mele. Be naoia oli positiv i mekem se yumi klosem tufala health senta ia blong smol taem.”
Mr Manwo i talem se vaccination blong Epi mo Sherpherds hemi dilei from ol health wokman ia i sik.
“Sapos fo o seven dei oli klia ten yumi redi blong muvum aot olgeta,” Mr Manwo i talem.
“Mo long las wik kasem wik ia, mifala i jes kliarem olgeta nomo long Takuare. Olgeta tu oli postiv
Mr Manwo i talem se Saupia Health Senta i opereit ful wan nomo wetem ol stik mo COVID test.
“Saupia long Not Efate oli kat own voluntia blong olgeta,” Mr Manwo i talem.
I kat ova 30 Shefa Pablik Health staff we oli help aot long COVID naoia. I kat ova 12 voluntia. Mo 15 health wokman we oli kam long provins blong help.
VBTC Nius i kasem toksave se i kat tri health woka nomo i stik long Convention senta. Wan i stik mo tu i mekem konsaltesen; hemi taem patient i kam pas mo givim signature blong hem bifo save stik.
tpi_Latn eng_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn